हुनी कहलकै कि अंग-अंगिका केरऽ समृद्धि के बगैर बिहार के समृद्धि कतई संभव नै छै । अंग-अंगिका केरऽ समुचित सम्मान व अधिकार के बगैर बिहार बहियार ऐसनऽ झलकै छै । एकरऽ बावजूद बिहार सरकार न॑ खाली एक अकादमी गठन के सिवा ई दिशा म॑ कोय सकारात्मक कार्य नै करल॑ छै । जब कि झारखंड सरकारें पहल॑ लोक सेवा आयोग, कर्मचारी चयन आयोग केरऽ परीक्षा म॑ अंगिका भाषा क॑ शामिल करलकै आरू अब॑ अंगिका भाषा क॑ राजकीय भाषा के दर्जा द॑ क॑ अभूतपूर्व कार्य करल॑ छै ।